ZAPISNIK 13. SJEDNICE ŠKOLSKOG ODBORA OSNOVNE ŠKOLE KOZALA RIJEKA, u 2019/2020.školskoj godini održane 02.10.2019. godine u 16:15 sati u prostorijama Osnovne škole Kozala Rijeka:

Mjesto održavanja sjednice zgrada Osnovne škole Kozala Rijeka, Ante Kovačića 21, Rijeka.

Članovi:

1. Igor Cvitan, predstavnik iz reda Učitelja i stručnih suradnika, predsjednik školskog odbora
2. Jasmina Rajković, predstavnica iz reda učitelja i stručnih suradnika, sindikalni povjerenik
3. Alen Udovič, predstavnik roditelja /odsutan/
4. Dragan Basta, predstavnik Grada /odsutan/
5. Vuk Prica, predstavnik Grada/odsutan/
6. Lara Vlahović, predstavnik Grada
7. Katarina Širola, predstavnik Radničkog vijeća
8. Kim Anić, ravnateljica škole
9. Ana Balas Šeremet, zapisničar po dužnosti

Utvrđeno je da je prisutna većina članova Školskog odbora, uspostavljen je kvorum i mogu se donositi pravovaljane odluke.

Na početku 13. Sjednice Predsjednik Školskog odbora pozdravio je sve prisutne i predstavio slijedeći dnevni red:

1. Usvajanje školskog kurikuluma
2. Usvajanje plana i programa rada škole
3. Izvješće o radu škole
4. Sigurnosne situacije u školi
5. Kadrovska problematika
6. Razno (marende, osiguranje učenika)

**Ad.1)**

Ravnateljica Kim Anić započinje sjednicu o školskom kurikulumu. Naglašava kako se osnovne odrednice nisu previše mijenjale. U izbornoj nastavi, smanjila seizborna nastava njemačkog jezika za 1 grupu. Svaki učitelj napisao je šta će raditi unutar kurikuluma.; svoje projekte, izlete, terensku nastavu i na taj način je lakše pratiti realizaciju. U školskom kurikulumu kao poseban dio programa dodan je program EPK 2020 te projekti koji će biti povezani s njim.

Naglasila je kako će se jedan dio terenske nastave odvijati izvan Hrvatske. Škola sudjeluje u međunarodnom projektu ERASMUS +, e-Twinningu i međunarodnoj razmjeni učenika s Realschule Neuss Holzhaim u Njemačkoj. Učenici slovenskog jezika posjećuju Sloveniju. Roditeljsko vijeće suglasilo se s planom terenske nastave s kojim je bilo upoznato od strane razrednika.

Vijeće roditelja žalilo se da ima premalo dodatne nastave iz matematike, ravnateljica naglašava da se i dodatna i dopunska nastava održava prema mogućnosti zaduženja učitelja i nema mogućnosti dodatnog zapošljavanja učitelja.

Ravnateljica naglašava da sva djeca imaju mogućnost pristupa natjecanjim.Kad se natjecanja objave u 1.mjesecu, učenici će biti obavješteni o rasporedu natjecanja i mogu izabrati ako žele sudjelovati na natjecanjima i na kojim natjecanjima žele sudjelovati.

Vijeće roditelja je postavilo pitanje u vezi natjecanja koji nisu dio redovitih natjecanja AZOO, npr. natjecanje Dabar. Ravnateljica je naglasila da ukoliko dijete pokaže interes i motivaciju da želi prisustvovati natjecanju, biti će mu to omogućeno.

Ravnateljica je obavijestila prisutne da škola ulazi u dva programa Grada Rijeke namijenjenih podršci darovitim učenicima.

Nakon toga, prisutni članovi školskog odbora usvajaju školski kurikulum.

**Ad.2.)**

Ravnateljica obavještava o brojčanom stanju škole. Škola ima 16 razrednih odjela, od 1.-4. razreda 115 učenika, od 5.-8. 187 učenika, ukupno 302, 29 učitelja predmetne nastave, 8 učiteljica razredne nastave i 4 učiteljice u cjelodnevnoj nastavi. Provode se programi za 22 učenika sa teškoćama u razvoju. U školi rade i tri pomoćnika u nastavi.

Ona naglašava kako je broj učenika uvjetovan okruženjem trenutne mreže škola, jer unutar 2 km djeluju 4 škole, a jedna od njih je i talijanska s jednim odjeljenjem na hrvatskom jeziku.

Škola je od ove godine ušla u program e-škola, svaka učionica dobiva svoj WI-FI priključak, u školi će biti postavljene dvije pametne ploče, u informatičkoj učionici i učionici br.21, gdje se održava nastava hrvatskog jezika.

Do kraja mjeseca, učitelji će dobiti računala, a učenici tablete do kraja kalendarske godine.

Svi učitelji zaduženi su prema tablici Ministarstva znanosti i obrazovanja.

Roditelji imaju pravo na informiranje prema rasporedu učitelja i jednom mjesečno održava se INFO dan- zadnji ponedjeljak u mjesecu, kada su svi učitelji u školi te roditelj mogu doći do potrebnih informacija.

Ravnateljica je rekla kako se djelatnici zadužuju od 1760-1782 sata rada ( ovisno o godišnjim odmorima ), škola ima u planu kalendara 179 nastavnih dana. U našoj županiji kalendar rada nije se mijenjao. Na prijedlog vijeća roditelja, 7.10. neće se održati nastava, te će se spojiti s blagdanom 8.10.2019. Škola ima 25 izvannastavnih aktivnosti. Slovenski jezik po modelu C i dalje se održava.

Vijeće roditelja podnijelo je prigovor da spremačice ne čiste dovoljno, te da im nije jasno zašto dežuraju na ulaznim vratima. Ravnateljica je rekla da je to radi sigurnosti škole i učenika. Naglašava da je škola velike kvadrature, a i dalje je na snazi zabrana ministarstva zapošljavanja novih djelatnika.

Plan rada školskog odbora je održati sastanke: rujan/listopad, prosinac, travanj i lipanj.

Svi složili da ako je moguće neka pitanja riješit elektronskom poštom, da će ih tako i riješiti.

U školi se i dalje provodi program stručnog osposobljavanja, trenutno je jedan osoba na tom programu.

Sportska dvorana se prema ugovoru s gradom koristi sa vanjskim suradnicima prema planu ŠSS Grada i povremenim korisnicima prema Odluci gradonačelnika.

Cjelodnevna nastava se održava prema planu i programu u 4 razredna odjela uz financiranje Grada i roditelja.

Od strane prisutnih članova školskog odbora plan i program škole je usvojen.

**Ad 3.)**

Izvješće o radu škole nalazi se na web stranicama škole.

**Ad 4.)**

Sigurnost rada škole je tijekom protekle školske godine riješena pomoću IT sistema, vrata se u 8:00 sva zaključavaju , postavljeno je zvono ako netko želi ući, dežurno osoblje otvara vrata. Svakog tko uđe dužni su zabilježiti.

Škola i dalje provodi preventivne programe- MAH i PIA i surađuje s policijom na preventivnim programima.

Ravnateljica napominje da je bio pokušaj provale u školu, te da se uključio alarm , došli su policija i Securitas, štete nije bilo.

**Ad 5.)**

Tajnica je obavijestila školski odbor da je proveden natječaj za zapošljavanje logopeda, pošto je gđa. Pavica Veža otišla u mirovinu, a druga logopedica Ljiljana Špidla je trenutno na bolovanju radi komplikacija u trudnoći, a kasnije će biti i na porodiljnom dopustu. Objavljen je natječaj sukladno odluci Odbora na određeno radno vrijeme kao zamjenu za gđu. Ljiljanu Špidlu, i na neodređeno radno vrijeme .

Natječaj je proveden sukladno Pravilniku o zapošljavanju, te kako su se na natječaj javile samo dva kandidata, na temelju bodovanja i razgovora s ravnateljicom predlaže se zapošljavanje :

Anja Benšić, na neodređeno radno vrijeme, te Mladenka Sabo, na određeno radno vrijeme, kao zamjena Ljiljani Špidli.

Školski odbor složio se s izborom.

**Ad 6.)**

Ravnateljica naglašava kako je na vijeću roditelja bilo prigovora oko marende, odnosno da hrana nije dovoljno raznolika. Učiteljica Katarina Širola je rekla, kako je ona sa svojim učenicima svaki dan u marendariju , te da iako im je ponuđena raznolika marenda (namazi, žitarice, čokolino, sir, narezak, jaja...) neka djeca i dalje svaki dan marendaju isto, bez obzira na izbor.

Također je napomenula da je i ručak raznolik, jer iako je svaki ponedjeljak maneštra, da nije uvijek isti tip maneštre, kada je petkom riba, nije uvijek isto (nekad su lignje, nekad frigana riba…) . Dobavljači se određuju javnom nabavom malih vrijednosti za marende i objavom javne nabave cateringa za ručkove ( objava u 1. mjesecu ).

Cijena marende nije se mijenjala. iznosi 7,50 kuna, a cijena ručka 19 kuna.

Školski odbor se složio da ne treba mijenjati cijene.

Na prijedlog ravnateljice, ove godine osiguranje učenika plaćati će roditelji putem općih uplatnica koje izdaje osiguravateljska kuća, a neće škola skupljati novac. Te su mogućnosti bile ostvarive samo u dva osiguranja, Wiener osiguranje i Croatia osiguranje. Školski odbor izabrao je ponudu Croatia osiguranja.

Sjednica završena u 17:20

Zapisničar: Predsjednik Školskog odbora:

Ana Balas Šeremet Igor Cvitan